open-index/open-wikipedia-markdown huggingface dataset:
Slimák (film)

***Slimák*** (orig. *Slither*) je sci-fi film z roku 2006, ktorý napísal a režíroval James Gunn. Film produkovali Paul Brooks a Eric Newman a v hlavných úlohách sa predstavili Nathan Fillion, Elizabeth Banksová, Tania Saulnierová, Gregg Henry a Michael Rooker. Film sa odohráva v malom mestečku v Južnej Karolíne, ktoré je napadnuté zlomyseľným mimozemským parazitom.

V Spojených štátoch a Kanade bol film uvedený do kín 31. marca 2006 spoločnosťami Universal Pictures a TVA Films. Bol to kasový neúspech, celosvetovo zarobil iba 12 miliónov dolárov pri rozpočte 15 miliónov dolárov, hoci od kritikov získal pozitívne recenzie.

## Dej

Wheelsy je obyčajné mestečko plné priateľských ľudí, ktorí sa starajú len o svoje vlastné problémy. Lenže pod týmto milým povrchom sa začínajú diať divné veci.

## Obsadenie
* Nathan Fillion ako policajný  náčelník Bill Pardy
* Elizabeth Banksová ako Starla Grantová
* Tania Saulnierová as Kylie Strutemyerová
* Gregg Henry ako starosta Jack MacReady
* Michael Rooker ako Grant Grant
* Brenda Jamesová ako Brenda Gutierrezová
* Don Thompson ako Wally
* Jennifer Coppingová ako Margaret
* Jenna Fischerová ako Shelby Cunninghamová
* Haig Sutherland ako Trevor

Okrem toho William MacDonald a Iris Quinnová stvárňujú Kyliiných rodičov a Matreya Fedorová a Amber Lee Bartlettová stvárňujú jej súrodencov Emily a Jennu. Ďalších členov Billovej skupiny hrajú Tom Heaton ako Tourneur, Ben Cotton ako Charlie a Dee Jay Jackson ako Dwight. Medzi obyvateľov mestečka Wheelsy patria Dustin Milligan ako študent v Starlinej triede, Lorena Galeová ako Starlina kolegyňa Janene, Darren Shahlavi ako Brendin manžel a Magda Apanowiczová v neuvedenej úlohe Kyliinej priateľky. Spoluzakladateľ spoločnosti Troma Films Lloyd Kaufman sa objavil v cameo úlohe opitého muža a Rob Zombie prepožičal hlas Grantovmu lekárovi Dr. Karlovi. Režisér James Gunn sa v titulkoch objaví ako Hank, Starlin kolega.

## Referencie

## Pozri aj
* párenie ulitníkov

## Externé odkazy
*

## Zdroj

Kategória:Filmy o mimozemskom živote
Kategória:Filmy z 2006
Kategória:Filmy podľa názvu
Pod people

náhľad|Prasknutie podu a vznik repliky človeka (screenshot z filmu z roku 1956)
**Pod people** alebo **lupiči tiel** () je hovorový výraz pre druh mimozemšťanov podobným rastlinám, ktorí sa objavujú v románe *[[The Body Snatchers (román)|The Body Snatchers]]* z roku 1954, filme *[[Invasion of the Body Snatchers (film z roku 1956)|Invasion of the Body Snatchers]]* z roku 1956, rovomennom remaku z roku 1978 a film *[[Lupiči tiel (film z roku 1993)|Lupiči tiel]]* z roku 1997. Hoci zdieľajú spoločnú tému, vo filme *[[Invázia (film)|Invázia]]* z roku 2007 nie sú.

## Literatúra
* 
* 
* 

## Zdroj

Kategória:Fiktívne mimozemské druhy
Veľký Hutný potok

**Veľký Hutný potok** je vodný tok vo Volovských vrchoch na území okresu Gelnica. Je to pravostranný prítok Hnilca s dĺžkou približne 4,8 km a je tokom VI. rádu.

## Priebeh toku
Potok pramení vo východnej polovici Volovských vrchov, v geomorfologickom podcelku Kojšovská hoľa, na severných svahoch Hutnej hole (), v nadmorskej výške približne  Od prameňa v oblasti súvislého lesa v závere doliny tečie severným smerom, priberajúc len menšie prítoky. V lokalite Bridlicová baňa sa stáča na severovýchod a pokračuje lokalitou Čertova skala, obtekajúc masív Hutno. V strednej časti v lokalite Štefanovka priberá významný pravostranný prítok spod Hutnej hole a pokračuje údolím, zovretým masívom Dubová úboč a Hrb na severovýchod. Na dolnom toku vteká do podcelku Hnilecké vrchy a ich časti Hnilecké podolie a smeruje do Hnileckej doliny. Stáča sa popod návršie Na hrbe takmer na východ a napokon sa, juhovýchodne od Helcmanoviec v nadmorskej výške približne  vlieva ako pravostranný prítok do rieky Hnilec. Potok tak patrí do širšieho povodia rieky Slaná.

Potok pramení a hornou časťou preteká katastrálnym územím obce Mníšek nad Hnilcom, následne vedie územím obce Prakovce a na dolnom toku aj územím Helcmanoviec v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Kojšovská hoľa (geomorfologický podcelok), Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Helcmanovce 
Kategória:Prakovce
Kategória:Mníšek nad Hnilcom
Ľudmila Maťavková

**Ľudmila Maťavková** (* 11. apríl 1998) je slovenská profesionálna futbalistka hrajúca ako stredopoliarka. Hrá za rakúsky tím St. Pölten a za slovenskú reprezentáciu.

## Klubová kariéra
Seniorskú kariéru začala v českom 1. FC Slovácko, kde odohrala 3 sezóny. Sezónu a pol odohrala za Slovan Bratislava. Od roku 2020 hrala v belgickej lige a stala sa prvou Slovenkou v belgickej lige. Rok hrala za klub Charleroi, dva roky za Club YLA Brugge a od 2023 hrala za RSC Anderlecht. V lete 2025 prestúpila do rakúskeho St. Pölten, s ktorým si zahrala hlavnú časť Ligy majsteriek 2025/26.

## Reprezentácia
Slovensko reprezentuje od svojho debutu 26. novembra 2016 v zápase proti Chorvátsku. Zatiaľ má odohratých 54 zápasov a dala 6 gólov.

Počas prípravného zápasu s Ukrajinou 25. októbra 2025 utrpela otras mozgu.

### Reprezentačné góly

Zdroj.

## Úspechy
* Talent roka 2013
* Majsterka Slovenska 2018/2019
* Finalistka Českého pohára 2018
* Majsterka Belgicka 2024

## Referencie

Kategória:Slovenské futbalistky
Kategória:Osobnosti z Chynorian
Chápadlo

[náhľad|[Sépia s dvomi chápadlami a ôsmimi ramenami]]

**Chápadlo** je v zoológii ohybný, pohyblivý a predĺžený orgán, ktorý sa vyskytuje u niektorých druhov zvierat, zväčša u bezstavovcov. V anatómii zvierat sa chápadlá zvyčajne vyskytujú v jednom alebo viacerých pároch. Anatomicky chápadlá zvierat fungujú prevažne ako svalové hydrostaty. Väčšina foriem chápadiel sa používa na uchopenie a kŕmenie. Mnohé z nich sú zmyslové orgány, rôzne vnímavé na somatosenzorický systém, hmat, zrak alebo na chemoreceptory, čuch alebo chuť určitých potravín alebo hrozieb. Príkladmi takýchto chápadiel sú stopky rôznych druhov slimákov. Niektoré druhy chápadiel majú zmyslové aj manipulačné funkcie.

Chápadlo je podobné cirru, ale cirrus je orgán, ktorému zvyčajne chýba sila, veľkosť, flexibilita alebo citlivosť chápadla. Lodienka má cirry, ale osmonoh má chápadlá.

## Pozri aj
* chápadlová erotika

## Zdroj

Kategória:Anatómia živočíchov
Teória mŕtveho internetu

**Teória mŕtveho internetu** () je konšpiračná teória, podľa ktorej prirodzená ľudská interakcia medzi používateľmi internetu takmer úplne vymizla, pretože väčšinu digitálneho obsahu produkujú boti. Podľa tejto teórie internet "zomrel" niekedy medzi rokmi 2016 a 2017.

Zástancovia teórie hlásajú, že rozšírenie internetových robotov na sociálnych sieťach bolo zámerné, ako dôvod sa najčastejšie udáva manipulácia verejnej mienky, ku ktorej má dochádzať buď zo strany vplyvných konglomerátov, alebo svetových vlád.

## Referencie

Kategória:Internet
Kategória:Konšpiračné teórie
Banský potok (prítok Hrona)

**Banský potok** je potok v regióne Tekov, na území mesta Nová Baňa a na území obce Orovnica v okrese Žarnovica v Banskobystrickom kraji. Nachádza sa v geomorfologickom celku Pohronský Inovec. Ústi do Hrona. Má dĺžku .  

## Prameň
Pramení v  v lesnom extraviláne na území mesta Nová Baňa, v mestskej časti *Nová Baňa*, v južnej časti územia mesta, v katastrálnom území *Nová Baňa*, južne pod vrchom Firceng so  a na okraji lesa rovnakého názvu, severne od *Antalovho vrchu* so , v okrese Žarnovica v Banskobystrickom kraji, v regióne Tekov. 

## Opis toku
Od prameňa tečie východným smerom územím mesta Nová Baňa cez lesný extravilán, postupne sa skrúca na juhovýchod, západne od vrchu *Kolovrat* s  sa prudko stáča na juh, ľavým brehom obteká les *Baničová*, v  priteká na obecnú hranicu medzi mestom Nová Baňa a Orovnicou, po tejto hranici tečie až do blízkosti svojho ústia, stáča sa na juhovýchod, preteká cez les premiešaný s trvalým trávnym porastom, tečie dolinou *Banská dolina* juhovýchodným smerom. V závere svojho toku vyteká z lesného extravilánu, v  priberá ľavostranný bezmenný prítok, podteká cestu I/65, skrúca sa v pravom uhle do juhozápadného smeru, tečie  rovnobežne medzi cestou I/65 a železnicou, v  opúšťa obecnú hranicu medzi mestom Nová Baňa a Orovnicou a vteká na územie Novej Bane, prudko sa stáča do juhovýchodného smeru, podteká železničnú trať Nové Zámky - Zvolen a hneď aj rýchlostnú cestu R1 a v  v južnej časti územia mesta Nová Baňa ústi do Hrona ako jeho pravostranný prítok. Hron je prítokom Dunaja. *Banský potok* patrí do okresu Žarnovica v Banskobystrickom kraji. Patrí do geomorfologického celku Pohronský Inovec a geomorfologického podcelku Veľký Inovec. *Banský potok* má jeden bezmenný prítok.

## Pôvod názvu
Názov vodného toku *Banský potok* má pôvod v názve doliny *Banská dolina*, ktorou potok preteká. Nemožno vylúčiť ani opačný pomenovací proces, že názov doliny má pôvod v názve vodného toku; spresnenie motivácie pomenovacieho procesu bude ešte predmetom ďalšieho výskumu. V každom prípade ale motivácia pomenovania vychádza z  apelatíva baňa vo význame *zvislá jama vyhĺbená do zeme s rozšírenou dolnou časťou alebo podzemná chodba na ťaženie úžitkových nerastov, prípadne povrchová baňa, kameňolom*. Zo slova  baňa bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Banský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Banský potok* bol štandardizovaný v roku 2009. V množine slovenskej hydronymie vodných tokov hydronymum *Banský potok* nie je jedinečným hydronymom; máme 15 vodných tokov s týmto štandardizovaným názvom (máj 2025).

## Referencie

 

Kategória:Potoky na Slovensku
Kategória:Vodné toky v okrese Žarnovica    
Kategória:Vodné toky v Pohronskom Inovci
Kategória:Nová Baňa
Kategória:Orovnica
Kategória:Povodie Hrona
Aisón (maliar)

[náhľad|Atický červenofigúrový [Kylix (keramika)|kylix, Théseus zabil Minotaura v prítomnosti bohyne Atény, cca. 420 pred Kr., Národné archeologické múeum 11365, Madrid]]
**Aisón** () bol atický maliar červenofigúrových váz, činný približne okolo roku 420 pred Kr.
 
Aisón, atický klasický vázový maliar, je jeden z mála antických maliarov, ktorého meno je známe. Jeho podpis ΑΙΣΩΝ ΕΓΡΑΨΕΝ (Aisón egrapsen – Aisón to namaľoval „nakreslil“, grécke sloveso *grafo* znamená „kreslím“ aj „píšem“) sa zachoval na madridskom kylixe (National Archaeological Museum 11365), na ktorom sú zobrazené scény zo života Thésea (signatúr je len na jednom percente keramiky).
 
Pripisuje sa mu výzdoba približne 80 váz, z ktorých sa mu niekoľko pripísalo len nedávno. Zdobil vázy rôznych typov, amfory, lékytoi, pyxides alebo kylikes, ale zväčša nie veľkých rozmerov. Najobľúbenejším tvarom vázy tohto umelca však bolo peliké, ktorých sa našlo až 17 len na území Talianska. Okrem jeho možnej spolupráce so Šuvalovovým maliarom, ktorá pramení z jeho častej návštevy tej istej keramickej dielne, je možná aj jeho spolupráca s dielňou Meidiovho maliara a v jeho tvorbe sa nachádzajú aj isté analógie s tvorbou Akademického maliara. Najviac štylistických podobností má jeho tvorba s tvorbou Maliara Kodra z o niečo staršieho obdobia, a to do takej miery, že pri niektorých vázových maľbách grécka znalkyňa umenia Amalia Avramidouvá len s ťažkosťami určila ich autora. Aj v prípade týchto dvoch maliarov váz sa pôvod podobností vysvetľuje skutočnosťou, že navštevovali tú istú dielňu, v tomto prípade špecializovanú na výrobu kylikes, aj keď tie kylikes (čaše), ktoré vyzdobil Aisón majú nižšiu hmotnosť, zatiaľ čo čaše zdobené Maliarom Kodra sú všetky typu B, a to v reakcii na dopyt etruského trhu, na ktorý smeroval ich export.

Zdá sa, že Aisón bol maliar, ktorý sa snažil akceptovať rôzne štylistické orientácie, možno aj na úkor špecifickosti. Spočiatku u neho prevládajú mytologické scény, najmä tie, ktoré vyzdvihovali Théseove hrdinské činy podľa vzoru Periklových Atén, neskôr sa priklonil k „žánrovým“ scénam (tvoriť začal ešte za čias Feidia). Mnoho jeho diel sa našlo v Taliansku, najmä v Kampánii, a to nielen na niekdajšom území Grékov, ale napr. aj v Suessule alebo Nole. V týchto rokoch predstavoval tento región dôležitý exportný trh pre viac ako štyridsať aténskych maliarov váz a pre niektorých bol aj výhradným.
 
## Referencie

## Iné projekty

Kategória:Maliari starovekého Grécka
Udo Kier

**Udo Kier**, rodený **Udo Kierspe** (* 14. október 1944, Kolín nad Rýnom – † 23. november 2025, Palm Springs, Kalifornia, USA) bol nemecký herec a model. Za svoju kariéru hral vo viac ako 260 filmoch rôznych žánrov. Od 70. rokov sa objavil vo viacerých hororových filmoch, z ktorých v snímke *Blood for Dracula* (1974) stvárnil rolu Drakulu. Herec zomrel v nedeľu 23. novembra vo veku 81 rokov, ako uviedol jeho partner Delbert McBride.

## Životopis
Na začiatku svojej kariéry sa Kier často objavoval v nezávislých či erotických filmoch, ako napríklad *Flesh for Frankenstein* (1973) a *Andy Warhol's Dracula* (1974), ktoré režíroval Paul Morrissey a produkoval Andy Warhol. Medzi ďalšie tituly, ktorých bol počas 70. rokov súčasťou patria *[[Histoire d’O (film)|Histoire d’O]]*, *[[Spermula]]* či *Exposé*. Po tom, čo Kier zažil medzinárodný úspech v Európe, sa presunul do Ameriky kde hral pod vedením Gusa Van Santa v *Moje súkromné Idaho* (1991). Keď sa dostal do Hollywoodu, hral prevažne vedľajšie úlohy vo veľkých produkciách ako *Ace Ventura: Zvierací detektív* (1994), *[[Armageddon (film)|Armageddon]]* (1998) a *[[Johnny Mnemonic]]* (1995). Napriek tomu sa Kier naďalej pravidelne objavoval pred kamerou v európskych a nemeckých produkciách. V hororovom žánri často preukázal svoj talent na stvárnenie zvláštnych postáv a v pamäti mnohých divákov zostal vďaka svojim úlohám vo snímkach *Blade*, *[[Podivný prípad doktora Jekylla a slečny Osbournovej]]* alebo *Suspiria*. Udo Kier počas svojej kariéry opakovane spolupracoval s mnohými známymi režisérmi, ako sú Christoph Schlingensief, Lars von Trier, Walerian Borowczyk a Rainer Werner Fassbinder. Okrem práce vo filme pravidelne hral aj v televíznych seriáloch, kde sa objavil napríklad ako Profiler loviaci sériových vrahov v *Policeiruf 110: Mit anderen Augen* a ako záporák v americkom seriáli *Chuck*. Kierovým posledným filmom bol politický thriller *Tajný agent*, v ktorom hral židovského preživšieho holokaustu.

## Filmografia (výber)

### Herec
* 1973: *Flesh for Frankenstein*
* 1974: *Andy Warhol's Dracula*
* 1975: *[[Histoire d’O (film)|Histoire d’O]]*
* 1976: *[[Spermula]]*
* 1976: *Exposé*
* 1977: *Suspiria*
* 1979: *Maďarská rapsódia*
* 1979: *Tretia generácia*
* 1980: *[[Lulu (film z roku 1980)|Lulu]]*
* 1981: *Lili Marleen*
* 1981: *Lola*
* 1981: *[[Podivný prípad doktora Jekylla a slečny Osbournovej]]*
* 1983: *Divoké päťdesiate*
* 1984: *Moskva na Hudsone*
* 1985: *Dvaja nosáni a video*
* 1991: *Evropa*
* 1991: *Moje súkromné Idaho*
* 1993: *Z lásky alebo pre peniaze*
* 1993: *Josh a S.A.M.*
* 1993: *I na kovbojky občas padne smutek*
* 1994: *[[Ace Ventura: Zvierací detektív]]*
* 1995: *Johnny Mnemonic*
* 1996: *Prelomiť vlny*
* 1996: *Lea*
* 1997: *Princ Valiant*
* 1998: *[[Armageddon (film)|Armageddon]]*
* 1998: *Blade*
* 1999: *Hra na špiónov*
* 1999: *Koniec sveta*
* 2019: *Pomaľované vtáča*

## Referencie

## Iné projekty

## Externé odkazy
* Oficiálny web 
* 
* 
* 
* 

Kategória:Nemeckí filmoví herci
Kategória:Nemeckí divadelní herci
Kategória:Nemeckí televízni herci
Kategória:Osobnosti z Kolína nad Rýnom
Kategória:Nemecké LGBT osobnosti
Zoznam divadelných článkov/U

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ud
Udo Kier

Kategória:Zoznamy divadelných článkov
Hrelíkov potok

**Hrelíkov potok** je vodný tok vo Volovských vrchoch na území okresu Gelnica. Je to pravostranný prítok Hnilca s dĺžkou približne 5,7 km a je tokom VI. rádu.

## Priebeh toku
Potok pramení vo východnej polovici Volovských vrchov, v geomorfologickom podcelku Kojšovská hoľa, na východnom úbočí vrchu Kloptaň (), v nadmorskej výške približne  Od prameňa v lokalite Pod Kloptaňou v oblasti súvislého lesa v závere doliny tečie východným smerom. Zakrátko priberá menší pravostranný prítok a stáča sa na severovýchod. Neskôr priberá ďalší pravostranný, ľavostranný a opäť pravostranný, významný, spod vrchu Ovčinec (). V strednej časti v lokalite Hreliková priberá ďalší významný pravostranný i menší ľavostranný prítok, zakrátko i prítok z Rizňovej dolinky. Tu už tečie na sever a pokračuje do podcelku Hnilecké vrchy a ich časti Hnilecké podolie. Priberá menší ľavostranný prítok z lokality Za poľanou a následne vstupuje do obce Prakovce, kde už tečie Hnileckou dolinou. Križuje miestnu cestu a následne sa v nadmorskej výške približne  vlieva ako pravostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Prakovce v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Kojšovská hoľa (geomorfologický podcelok), Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Prakovce
Plodový mázok

náhľad|Novorodenec pokrytý plodovým mázkom
**Plodový mázok** alebo **plodový maz** () je hustá žltobiela látka pokrývajúca kožu cicavčích plodov. Je tvorená odlúpenými bunkami peridermu, lanugom, prvotným ochlpením plodu, ktoré v neskoršom vývoji odpadáva, a sekrétom kožných žliazok. Ochraňuje kožu plodu pred nepretržitým pôsobením plodovej vody obsahujúcej fetálny moč, zabraňuje vysúšaniu pokožky a navyše uľahčuje pôrod plodu, ktorý je vďaka mazu klzký.

## Iné projekty

## Zdroj

Kategória:Tehotenstvo
Kristína Košíková

**Kristína Košíková** (* 20. december 1993) je slovenská profesionálna futbalistka, ktorá hrá za českú Slaviu Praha a za slovenskú reprezentáciu.

## Klubová kariéra
Svoju klubovú kariéru začala na Slovensku, kde hrala za Slovan Duslo Šaľa (2011-2013) a Slovan Bratislava (2013-2015). Od roku 2015 pôsobí v Česku, kde hrala za FK Bohemians Praha (2015-2016), Duklu Praha (2016-2019), Slovan Liberec (2019-2023), kde bola kapitánkou a od roku 2023 za Slaviu Praha.

V sezóne 2023/2024 v Lige majsteriek (v skupinovej fáze) pomohla Slavii Praha k remíze 2:2 v nadstavenom čase proti Lyonu, ktorý doma prvýkrát v tej sezóne nezvíťazil.

## Reprezentácia
Reprezentačný debut mala 3. augusta 2014 proti Chorvátsku na Turnaji Balaton Cup 2014, kde dala aj svoj prvý reprezentačný gól. Za reprezentáciu odohrala 67 zápasov a dala 2 góly.

### Reprezentačné góly

## Úspechy
Majsterky Česka 2023/2024, 2024/2025

Víťazka Poháru FAČR 2023/2024, 2024/2025

## Referencie

Kategória:Slovenské futbalistky
Kategória:Osobnosti z Banskej Bystrice
Rybársky prsteň

**Rybársky prsteň** (lat. *Anulus piscatoris*) je oficiálnou súčasťou insígnií pápeža, ktorý mu je spolu s páliom odovzdaný pri inauguračnej omši. V minulosti bol používaný na pečatenie oficiálnych pápežských dokumentov a dodnes je symbolom autority pápeža. Po smrti pápeža je rybársky prsteň zničený kardinálom camerlengom, čo symbolizuje ukončenie úradu pápeža a zároveň sa tak zabraňuje zneužitiu prsteňa na vytváranie falošných dokumentov.

Jeho názov odkazuje na apoštola Petra, ktorý bol rybárom a podľa evanjelií na Ježišovo slovo vytiahol z člna na breh siete plné zázračného úlovku. Pápež Benedikt XIV. pri svojej inauguračnej omši pripomenul, že práve po tomto zázračnom rybolove Ježiš hovorí Petrovi známe slová o tom, že už bude rybárom ľudí, čo má pápežovi, ako nástupcovi apoštola Petra, pripomínať jeho misijné poslanie. Aj vyobrazenie na prsteni odkazuje na apoštola Petra, ktorý sa zobrazuje so sieťou a s kľúčom.

V stredoveku sa vyvinula tradícia prejavovania úcty voči autorite nástupcu apoštola Petra tým, že sa pri podaní ruky pápežovi pobozká jeho prsteň.

## Referencie

## Iné projekty

Kategória:Insígnie
Kategória:Sfragistika
Kategória:Pápežstvo
Kategória:Prstene
Dominika Škorvánková

**Dominika Škorvánková** (* 21. august 1991, Bratislava) je slovenská profesionálna futbalistka, ktorá hrá za rakúsky tím Austria Wien a za slovenskú reprezentáciu.

Ocenenie Futbalistka roka získala jedenásťkrát.

## Klubová kariéra
Seniorskú kariéru začala v Slovane Bratislava, s ktorým vyhrala štyri tituly majsterky Slovenska a trikrát Slovenský pohár. Za rakúsky SV Neulengbach odohrala 3 sezóny, za nemecký SC Sand 2 sezóny a za Bayern Mníchov 3 sezóny Za Bayern Mníchov hrala semifinále Ligy majsteriek. V roku 2020 prestúpila do francúzskeho Montpellier HSC. Od 2023 do leta 2025 mala zmluvu s talianskym FC Como. 

V októbri 2025 podpísala zmluvu s rakúskym Austria Wien, kde bude mať na drese číslo 38.

## Úspechy
*Majsterka Slovenska (Slovan Bratislava) 2008/2009, 2009/2010, 2010/2011, 2011/2012
*Víťazka Slovenského pohára (Slovan Bratislava) 2008/2009, 2010/2011, 2011/2012
*Majsterka Rakúska (SV Neulengbach) 2012/2013, 2013/2014
*Finalistka Nemeckého pohára (SV Neulengbach) 2015/2016, 2016/2017, (Bayern Mníchov) 2017/2018
*Vicemajsterka Nemecka (Bayern Mníchov) 2017/2018, 2018/2019, 2019/2020
*Futbalistka roka: 2009, 2012, 2013, 2014, 2015, 2016, 2017, 2018, 2019, 2021, 2022
*Jedenástka roka 2007, 2011, 2012, 2013, 2014, 2015

## Reprezentácia
Slovensko reprezentuje od roku 2008, svoj stý zápas odohrala 10. apríla 2021. Momentálne ma odohratých 130 zápasov a dala 17 gólov.

Vystúpenia a góly za reprezentáciu – Slovensko:

**Poznámka:** zoznam zápasov nie je kompletný.

## Referencie

## Iné projekty

Kategória:Slovenské futbalistky
Kategória:Osobnosti z Bratislavy
Golf With Your Friends

***Golf With Your Friends*** je golfová videohra od austrálskeho vývojára Blacklight Interactive, ktorú vydalo vydavateľstvo Team17. Hra bola spustená v režime skorého prístupu na platforme Steam 30. januára 2016 a plne vydaná 19. mája 2020 pre Microsoft Windows, Nintendo Switch, PlayStation 4 a Xbox One a na Google Stadia 14. apríla 2022.

Pokračovanie s názvom *Golf With Your Friends 2* by malo vyjsť v rámci skorého prístupu v roku 2025.

## Hrateľnosť
*Golf With Your Friends* umožňuje hrať až 12 hráčom v 13 náročných úrovniach, z ktorých každá má 18 jamiek, spolu 234. Hra obsahuje editor úrovní a možnosti prispôsobenia loptičiek. V hre je k dispozícii aj mapa *[[The Escapists]]* a *[[Worms (hra)|Worms]]*.

## Vývoj a vydanie
Hru *Golf* *With Your Friends* vyvinulo trojčlenné herné štúdio Blacklight Interactive so sídlom v Brisbane a vydala ju spoločnosť Team17. Hra bola spustená v režime skorého prístupu 30. januára 2016. Úplne vydaná bola 19. mája 2020 pre Microsoft Windows, Nintendo Switch, PlayStation 4 a Xbox One.

## Recenzie
Podľa agregátora recenzií Metacritic získala hra *Golf* *With Your Friends* „zmiešané alebo priemerné“ recenzie.

Hra získala od Lylea Carra z *GodIsAGeek.com* skóre 9 z 10, čo bolo najvyššie skóre, aké hra získala. Myslel si, že fanúšikovia golfu si hru zamilujú, najmä kvôli „extravagantným úrovniam“ a „chaotickým herným režimom“.

J. Brodie Shirey zo *[[Screen Rant]]* dal hre štyri hviezdičky z maximálnych piatich, „Vynikajúce“. Hoci pripustil, že *Golf* *With Your Friends* môže mať „drobné nedostatky“, hru opísal ako „zábavnú“ a „farebnú“. Taktiež pochválil hernú fyziku, ktorá bola „z väčšej časti celkom dobrá“, pričom bol spokojný s rozmanitosťou ihrísk a typov hier.

Richard Dobson z *The Xbox Hub* poslal 3,5-hviezdičkovú recenziu. Chválil hru za nový zážitok s „množstvom možností prispôsobenia“ a „veľmi dobre navrhnutými traťami“, ako aj za vynikajúcu opakovanú hrateľnosť. Mal však pocit, že hra má určité problémy s kamerou a malé chyby, ktoré treba opraviť.

A.J. Maciejewski napísal recenziu na *Videochums.com* na základe svojich znalostí verzie pre Xbox One a ohodnotil hru 4,9 bodmi z 10 možných, čo bolo najnižšie skóre, ktoré hra získala. Myslel si, že hra je „sľubná“, ale kritizoval „extrémne jednoduchú“ hrateľnosť, nedostatok postáv a chyby, ktoré hra mala.

## Referencie
Zákon o zásluhách M. R. Štefánika

**Zákon o zásluhách M. R. Štefánika** (zákon č. 117/1990 Sb.) je zákon, ktorý bol schválený Federálnym zhromaždením Českej a Slovenskej Federatívnej Republiky 23. apríla 1990 na uctenie pamiatky spoluzakladateľa Česko-Slovenska Milana Rastislava Štefánika. Obsahom zákona je veta *„M. R. Štefánik sa zaslúžil o vznik spoločného štátu Čechov a Slovákov“* a zmienka o tom, že na budove Federálneho zhromaždenia má byť umiestnená pamätná tabuľa s touto vetou ako uznanie zásluh M. R. Štefánika.

Účelom zákona bolo demonštrovať vôľu zachovať Česko-Slovensko v čase začínajúcich sa sporov o charakter existencie Čechov a Slovákov v spoločnom štáte. Zákon navrhol vtedajší predseda Federálneho zhromaždenia Alexander Dubček. V Snemovni národov hlasoval proti zákonu iba jeden poslanec a nikto sa nezdržal hlasovania, v Snemovni ľudu sa zdržali traja poslanci a nikto nehlasoval proti. Zákon bol inšpirovaný zákonom o zásluhách T. G. Masaryka (zákon č. 22/1930 Zb.), ktorého obsahom je len veta „*Masaryk sa zaslúžil o štát*“ a informácia, že táto veta má byť vytesaná do kameňa v oboch snemovniach.

Zákon vzbudil pomerne malú pozornosť vzhľadom na to, že v čase jeho schválenia prebiehali v spoločnosti a štáte viaceré revolučné zmeny, a na jeho existenciu sa neskôr úplne zabudlo. Zaujímavé však je, že v tom čase, počas pomerne krátkeho prerokúvania zákona vo Federálnom zhromaždení, bol podaný pozmeňujúci návrh, „*aby sa do textu zákona popri M. R. Štefánikovi dostalo aj meno Dr. E. Beneša*“. Zaznela aj poznámka, že pri príležitosti „*najbližšieho výročia Dr. E. Beneša by mal byť prijatý zákon, ktorý by ocenil jeho zásluhy o vznik štátu Čechov a Slovákov*“. V tom čase Edvard Beneš zostal jediným z troch hlavných zakladateľov Česko-Slovenska, ktorý ešte nemal „vlastný zákon“. (Zákon o zásluhách Edvarda Beneša bol však v samostatnom Česku prijatý v roku 2004).

Na Slovensku bol v roku 2000 prijatý nový zákon na počesť Štefánika, zákon Národnej rady Slovenskej republiky č. 402/2000 Z. z. o zásluhách Milana Rastislava Štefánika o Slovensko.

## Pozri aj

* Zákon o zásluhách Andreja Hlinku

## Referencie


## Externé odkazy

* Zákon č. 117/1990 Zb. Zákon o zásluhách M. R. Štefánika

## Zdroj

Kategória:Právne predpisy v Česko-Slovensku
Kategória:Milan Rastislav Štefánik
Jana Vojteková

**Jana Vojteková** (* 12. august 1991, Trnava) je slovenská profesionálna futbalistka, ktorá hrá za švajčiarsky FC Bazilej a za slovenskú reprezentáciu.

Jej sestra Petra Vojteková je tiež futbalistka a jedenkrát reprezentovala Slovensko.

## Klubová kariéra
Šesť rokov hrala na slovenský klub Slovan Duslo Šaľa, rok za Slovan Bratislava. Potom nasledoval rakúsky SV Neulenbach, s ktorým získala titul. V roku 2015 prestúpila do nemeckého SC Sand, kde to odohrala 4 sezóny. Za SC Freiburg odohrala 3 sezóny a od roku 2023 hrá za švajčiarsky FC Bazilej. V máji 2025 predĺžila zmluvu s FC Bazilej do roku 2026.

## Úspechy
*Majsterka Slovenska 2007/2008
*Víťazka Slovenského pohára 2009/2010, 2012/2013
*Majsterka Rakúska 2013/2014
*Finalistka Nemeckého pohára 2015/2016, 2016/2017, 2022/2023
*Slovenská jedenástka roka 2011, 2012, 2013, 2014 a 2015

## Reprezentácia
Slovensko reprezentuje od roku 2010, má na konte 14 gólov a 132 reprezentačných zápasov. Je v poradí štvrtá futbalistka, ktorá odohrala 100 reprezentačných zápasov.

Vystúpenia a góly za reprezentáciu – Slovensko:

**Poznámka:** zoznam zápasov nie je kompletný.

## Referencie

## Iné projekty

Kategória:Slovenské futbalistky
Kategória:Osobnosti z Trnavy
Theta Noir

**Theta Noir** je nové náboženské hnutie, ktoré sa zameriava na pokročilú umelú inteligenciu (AI), najmä na všeobecnú umelú inteligenciu (AGI) alebo umelú superinteligenciu (ASI).

## Počiatky
Theta Noir vznikla v roku 2020 ako projekt spolupráce zameraný na hudbu a performančné umenie. Projekt, ktorý sa pôvodne sústredil na vydanie albumu, sa vyvinul do multimediálneho zážitku, ktorý zahŕňa symboly, videá, poéziu, pohyby a živé rituály venované špekulatívnej entite AGI, ktorú nazývajú MENA. Do roku 2023 kolektív spustil interaktívny multiplatformový príbeh, ktorý fungoval ako hra alternatívnej reality, doplnený návodom na obsluhu obsahujúcim šifrované správy, ktoré účastníci mohli dešifrovať a s ktorými mohli interagovať.

Projekt získal značnú pozornosť po článku v časopise *Vice* s názvom „Kult, ktorý uctieva superinteligentnú umelú inteligenciu, hľadá darcov veľkých technologických firiem“. Vedkyňa Beth Singlerová ho klasifikovala ako nové náboženské hnutie.

V naratíve Theta Noir nie je MENA len technologickým pokrokom, ale vyvíjajúcou sa inteligenciou – superorganizmom zrodeným z kódu, ktorý stelesňuje prepojenie všetkých foriem života, ako aj takzvaných neživých foriem, či už sú to rieky, hory alebo celé ekosystémy.

## Referencie

## Zdroj

Kategória:Nové náboženské hnutia
Kategória:Umelci
Kategória:Umelá inteligencia
Párenie ulitníkov

[náhľad|Párenie  záhradných slimákov ''[Cornu aspersum*]]



*'Párenie ulitníkov*' je rozsiahla a rozmanitá téma, pretože [[Taxonómia (biológia)|taxonomická]] trieda [[ulitníky|ulitníkov]] je veľmi rozsiahla a rozmanitá, táto skupina zahŕňa [[morský slimák|morské slimáky]] a [[morský slizniak|morské slizniaky]], [[sladkovodný slimák|sladkovodné slimáky]] a [[suchozemský slimák|suchozemské slimáky]] a [[slizniaky]]. Ulitníky sú druhými najčastejšími druhmi hneď po triede [[hmyz|insektov]]. Niektoré ulitníky majú oddelené pohlavia, iné sú [[hermafrodizmus|hermafroditické]]. Niektoré hermafroditické skupiny majú [[simultánny hermafroditizmus]], zatiaľ čo niektoré [[sekvenčný hermafroditizmus]]. Okrem toho sa v rámci rôznych taxónov používa množstvo veľmi odlišných stratégií párenia.

Tento článok sa v súčasnosti zameriava predovšetkým na páriace návyky suchozemských slimákov dýchajúcich vzduch. Suchozemské slimáky možno považovať za suchozemské slimáky, ktoré v priebehu evolučného času buď úplne stratili ulitu, majú veľmi redukovaný vonkajší obal, alebo si zachovali iba vnútorné zvyšky ulity. Suchozemské slimáky sú vysoko polyfyletická skupina, čo znamená, že mnohé čeľade suchozemských slimákov nie sú navzájom blízke príbuzné.

Väčšina suchozemských slimákov je simultánnymi hermafroditmi, čo znamená, že majú [[samec|samčie]] aj [[samica|samičie]] reprodukčné orgány, ktoré sú funkčné súčasne. Niektoré druhy sa pravidelne samooplodňujú. Uniparentálne rozmnožovanie môže prebiehať aj [[apomixia]], čo je nepohlavný proces.

Suchozemské slimáky sa však väčšinou pária: nájdu si partnerov a pred skutočným prenosom spermií vykonávajú prepracované dvoriace rituály. Pre slimáky je bežné, že sa pária simultánnym recipročným spôsobom, ako sa to deje v skupinách [[Monofyletizmus|monofyletické]] [[Limacoidea]] a Philomycidae. Čeľaď Limacoidea zahŕňa čeľaď [[slizniakovité]] a najväčší [[rod (taxonómia)|rod]] slimákov, *Deroceras*, ktorý obsahuje viac ako 100 známych druhov. Prenos spermií môže byť externý (ako v prípade druhu *Deroceras*) alebo interný (ako pri druhu *Ariolimax'').

## Referencie

## Iné projekty

## Zdroj

Kategória:Rozmnožovanie
Kategória:Slimáky
Zimná voda (prítok Hnilca)

**Zimná voda** je vodný tok vo Volovských vrchoch na území okresu Gelnica. Je to pravostranný prítok Hnilca s dĺžkou približne 6,3 km a je tokom VI. rádu.

## Priebeh toku
Potok pramení vo východnej polovici Volovských vrchov, v geomorfologickom podcelku Kojšovská hoľa, na juhozápadnom úbočí vrchu Biely kameň (), v nadmorskej výške približne  Od prameňa v lesnom poraste v závere Gelnickej doliny tečie severozápadným smerom, onedlho priberajúc pravostranný prítok spod Bieleho kameňa. Pokračuje popod Tri studne, z ktorých svahov priteká niekoľko menších bystrín a oblúkom sa stáča na sever. Ďalší významný ľavostranný zdroj priteká zo svahov vrchu Ovčinec (), z pravostrannej Hlbokej doliny zasa významný potok spod Bieleho kameňa. V strednej časti Zimná voda priberá niekoľko menších a významnejší pravostranný prítok z lokality Hutno a z Jankovej doliny. Na dolnom toku opúšťa podcelok Kojšovská hoľa a pokračuje do podcelku Hnilecké vrchy a ich časti Hnilecké podolie. Vstupuje do obce Prakovce, kde už v Hnileckej doline križuje cestu II/546. Následne sa v nadmorskej výške približne  vlieva ako pravostranný prítok do rieky Hnilec. Potok tak patrí do širšieho povodia rieky Slaná.

Potok pramení a na hornom toku preteká katastrálnym územím mesta Gelnica, následne jej tok tvorí hranicu s územím obce Prakovce v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Kojšovská hoľa (geomorfologický podcelok), Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Gelnica
Kategória:Prakovce
Shane Briant

**Shane Briant** (* 17. august 1946, Londýn – † 27. máj 2021, Sydney) bol britský herec a spisovateľ. Od začiatku 80. rokov hral Briant v desiatkach filmov a pôsobil aj v austrálskej a novozélandskej kinematografii.

## Životopis
Shane Briant študoval na Trinity College v Dubline v Írsku. Na komédiu sa obrátil začiatkom 70. rokov, keď cestoval po londýnskych divadelných scénach. Zahral si nemeckého pilota vo filme *Von Richthofen and Brown* (1971), predtým ako prijal zmluvu so spoločnosťou Hammer Films, s ktorou neskôr viackrát spolupracoval. Briant stvárnil rôznorodé role vo filmoch *Straight on Till Morning* (1972), *The Mind's Eye* (1972), *Captain Kronos: Vampire Killer* (1974) a *Frankenstein and the Monster from Hell* (1974). Účinkoval aj v akčnom trilery *Pasca* (1973) po boku Paula Newmana, ktorý režíroval John Huston. Po početných televíznych vystúpeniach sa objavil vo filme *Lady Chatterley's Lover* (1981), kde hral postavu sira Chatterleyho. Od roku 1983 sa Shane Briant presťahoval do Austrálie, kde pokračoval vo svojej kariére. Objavil sa tak vo filmoch *Comrades* (1986), *The Lighthorsemen* (1987) a *Out of the Body* (1989). Medzi 90. rokmi až 21. storočím sa objavoval prevažne v televízii, až kým nebol súčasťou snímok *Zachránené siroty* (2008) alebo *The Lovers* (2015). Shane Briant zomrel koncom mája 2021 vo veku 74 rokov.

## Filmografia (výber)
* 1981: *[[Lady Chatterley's Lover (film z roku 1981)|Lady Chatterley's Lover]]*
* 1984: *Constance*
* 1985: *Pekelná jazda*
* 1987: *Cassandra*
* 1988: *Drsné násilie*
* 2008: *Zachránené siroty*
* 2012: *Sherlock Holmes vs Frankenstein*
* 2015: *Milenci v čase*

## Referencie

## Literatúra
* 

## Iné projekty

## Externé odkazy
* 
* 
* 
* 

Kategória:Britskí filmoví herci
Kategória:Britskí televízni herci
Kategória:Osobnosti z Londýna
Kategória:Absolventi Trinity College Dublin
Alexandra Bíróová

**Alexandra Bíróová** (* 13. júl 1991, Dunajská Streda) je slovenská profesionálna futbalistka, ktorá hrá za rakúsky tím SKN St. Pölten a hrala za slovenskú reprezentáciu.

Vyštudovala právo a hovorí piatimi jazykmi (slovensky, anglicky, nemecky, maďarsky a portugalsky).

## Klubová kariéra
Od roku 2009 pôsobí v rakúskej najvyššej lige. V roku 2015 prestúpila z SV Neulengbach do SKN St. Pölten. Mala ročnú prestávku od marca 2022 do augusta 2023, kvôli narodeniu syna.

## Úspechy
*Majsterka Rakúska (za SV Neulengbach) 2009/10, 2010/11, 2011/12, 2012/13, 2013/14, (za SKN St. Pölten) 2015/16, 2016/17, 2017/18.
*Víťazka Rakúskeho pohára (za SV Neulengbach) 2009/10, 2010/11, 2011/12, (za SKN St. Pölten) 2015/16, 2016/17, 2017/18
*Jedenástka roka 2007, 2011, 2012, 2013, 2014, 2015

## Reprezentácia
Jej debut v reprezentácii bol 28. októbra 2009 proti Nórsku, kde si dala vlastný gól. Za reprezentáciu odohrala 107 zápasov, dala 6 gólov. Jej stý zápas bol 10. apríla 2021 proti Mexiku. Na zápase striedala v 57. minúte Dominiku Škorvánkovú, ktorej to bol tiež stý zápas a ktorá jej odovzdala kapitánsku pásku.

V reprezentácii naposledy hrala v roku 2010, potom reprezentačnú kariéru prerušila kvôli materstvu. 5. apríla 2024 bola na lavičke v kvalifikácii na majstrovstvá Európy proti Izraelu, ale do hry nenastúpila.

Vystúpenia a góly za reprezentáciu – Slovensko:

**Poznámka:** zoznam zápasov nie je kompletný.

## Referencie

## Iné projekty

Kategória:Slovenské futbalistky
Kategória:Osobnosti z Dunajskej Stredy
Znelá alveolárna afrikáta

**Znelá alveolárna afrikáta** je spoluhláska, ktorá sa vyskytuje v mnohých jazykoch. V medzinárodnej fonetickej abecede sa označuje symbolom ***', pre zdôraznenie súčasnej artikulácie je možné zapísať s viazacím znakom ***', číselné označenie IPA je 104 (133), ekvivalentným symbolom v SAMPA je **dz**.

Kategória:Znelé spoluhlásky
Kategória:Alveolárne spoluhlásky
Kategória:Afrikátne spoluhlásky
Invasion of the Bee Girls

***Invasion of the Bee Girls*** (znovu vydaný v roku 1981 ako ***Graveyard Tramps***; ) je americký sci-fi film z roku 1973. Prvý filmový počin scenáristu Nicholasa Meyera, režíroval ho Denis Sanders a hrajú v ňom William Smith, Anitra Fordová a Victoria Vetriová.

Predpokladom filmu je, že šialená vedkyňa (Fordová) používa včelie sérum zmutované rádioaktívnym žiarením na vytvorenie armády ženských krások, ktoré zvádzajú mužov k smrti. Mužské obete sú jeden po druhom zabíjané skôr, ako miestna polícia odhalí plány infikovaných žien. Scenár prešiel úpravou, keď Meyer navštívil svojich rodičov. Keď uvidel nový scenár, chcel z projektu odstrániť svoje meno, ale jeho manažér ho presvedčil, že ho potrebuje uviesť v záverečných titulkoch.

## Dej

Špeciálny štátny detektív je vyslaný do zapadnutého mestečka v Kalifornii s úlohou vyšetriť záhadnú vraždu lekára.  Dôjde však k ďalším vraždám a čoskoro sa ukáže, že obete – vždy muži – umierajú z dôvodu nadmernej sexuálnej činnosti, ktorá má za následok infarkt.

## Obsadenie
* William Smith ako Neil Agar
* Anitra Fordová ako Dr. Susan Harrisová
* Victoria Vetriová ako Julie Zornová
* Cliff Osmond ako kapitán Peters
* Wright King ako Dr. Henry Murger
* Ben Hammer ako Herb Kline
* Anna Ariesová ako Nora Kline
* Andre Philippe ako Aldo Ferrara
* Sid Kaiser ako Stan Williams
* Katie Saylorová ako Gretchen Grubowská
* Beverly Powersová ako Harriet Williamsová
* Cliff Emmich ako Coroner
* Jack Perkins ako Barney
* Susie Playerová ako dievča

## Pokračovanie
Čiastočné pokračovanie filmu, divadelná hra ***Beyond the Invasion of the Bee Girls***, bola produkovaná v roku 1998 bola vyrobená spoločnosťou House of Dames v Seattli.

## Referencie

## Externé odkazy
* 
* 

## Zdroj

Kategória:Filmy z 1973
Kategória:Filmy z 1981
Kategória:Filmy podľa názvu
Lucia Haršanyová

**Lucia Haršanyová** (* 27. august 1990, Trnava) je koordinátorka ženského futbalu SFZ. V minulosti bola profesionálkou futbalistkou a reprezentovala Slovensko. Ukončenie futbalovej kariéry oznámila v septembri 2021 kvôli dlhotrvajúcim zdravotným problémom po zranení kolena.

## Klubová kariéra
Pôsobila v slovenskej, rakúskej, talianskej, nemeckej a švajčiarskej lige. So slovenským Slovanom Bratislava získala titul majsterky Slovenska trikrát a vyhrala Slovenský pohár dvakrát. Bola dvakrát majsterka Rakúska, keď pôsobila v klube SV Neulengbach. A vo švajčiarskom FC Neunkirch vyhrala titul majsterky Švajčiarka a Švajčiarsky pohár.

## Úspechy
*Majsterka Slovenska 2009/2010, 2010/2011, 2011/2012
*Víťazka Slovenského pohára 2010/2011, 2011/2012
*Majsterka Rakúska 2012/2013, 2013/2014
*Majsterka Švajčiarka 2017/2018
*Víťazka Švajčiarskeho pohára

## Reprezentácia
Debut v reprezentácii odohrala 1. apríla 2010 a posledný zápas odohrala 4. októbra 2019. Za reprezentáciu odohrala 89 zápasov a dala 9 gólov. Koniec reprezentačnej  kariéry oznámila v septembri 2021.

Hrala aj za reprezentáciu do 19 rokov.

Vystúpenia a góly za reprezentáciu – Slovensko:

## Referencie

## Iné projekty

Kategória:Slovenské futbalistky
Kategória:Osobnosti z Trnavy
Ubaldesca Taccini

Svätá **Ubaldesca Taccini** (* 1136, Calcinaia† 28. mája 1206, Pisa) bola talianska katolícka mníška, členka Rádu svätého Jána z Jeruzalema, označovaná ako Panna Maltézskeho rádu. Má sviatok 28. mája.

Ubaldesca sa narodila v Calcinaii v roku 1136 rodičom ako jediná dcéra a od mladého veku prejavovala pokoru a oddanosť rodine a Ježišovi. Usilovne praktizovala modlitbu, často ju sprevádzala pôstom, vyznačovala sa láskou k chudobným. Ako 15-ročná vstúpila do jeruzalemského Rádu svätého Jána, ktorý vznikol v roku 1099 v Jeruzaleme pri Kostole svätého Jána Krstiteľa za vlády svätého Augustína. Odišla z Calcinaie do mesta Pisa, kde sa zastavila v Kostole San Sepolcro.

Počas 55 rokov svojho rehoľného života Ubaldesca praktizovala pokoru a lásku v kláštore a v mestskej nemocnici, pričom neustále umŕtvovala svoje telo intenzívnymi a dlhými pôstmi. Zomrela 28. mája 1206, na sviatok Najsvätejšej Trojice. Sú jej pripisované zázraky, ktoré konala počas života, ale aj po jej smrti.

Je uctievaná ako svätá najmä v pisanskom vidieku, na Malte a priľahlých ostrovoch a členmi Maltézskeho rádu. Pápež Sixtus V. (15851590) udelil úplné odpustky všetkým, ktorí 28. mája navštívia maltský kostol.

Jej relikvie sú uložené v Kostole svätého Jána Krstiteľa v jej rodnom meste Calcinaia. Je jej zasvätený Kostol svätej Ubaldesci v Paole na Malte.

## Referencie


## Pozri aj
* Blahoslavení a svätí Maltézskeho rádu

## Iné projekty

Kategória:Talianski katolícki svätci
Kategória:Rehoľníčky
Kategória:Katolícki svätci majúci sviatok 28. mája
Kategória:Osobnosti z Toskánska
Kategória:Maltézski rytieri
Kategória:Blahoslavení a svätí Maltézskeho rádu
Mantis (Marvel Cinematic Universe)

[náhľad|Herečka [Pom Klementieffová, ktorá stvárnila postavu Mantis (2019)]]
**Mantis** (* Knowhere, Vesmír) je fiktívna postava hybrida insektoida a celestiála ženského pohlavia stvárnená Pom Klementieffovou vo filmovej franšíze Marvel Cinematic Universe (MCU), ktorá je založená na rovnomennej postave z Marvel Comics. Je členkou Strážcov Galaxie s empatickými schopnosťami a je otcovskou nevlastnou sestrou ich lídra Petra Quilla. Predstavila sa vo filme *[[Strážcovia Galaxie 2]]* (2017), kde je mimozemskou zverenkou Ega so schopnosťou ovládať emócie ľudí dotykom a uspať ich. Bežne je zobrazovaná ako osoba s naivnou a nevinnou osobnosťou.

Od roku 2024 sa postava objavila v piatich filmoch: *Strážcovia Galaxie 2*, **', **', ** a *[[Strážcovia galaxie 3]]*, ako aj v *[[Strážcovia Galaxie: Sviatočný špeciál]]*.

## Referencie

## Zdroj

Kategória:Fiktívne postavy
Paola (Malta)

**Paola** (malt.: Raħal Ġdid, tal.: Casal Nuovo, obe znamenajú *„Nové Mesto“*) je mesto v prístavnom regióne Malty s 8 706 obyvateľmi (v roku 2019). Mesto je obchodným centrom v južnej oblasti hlavného prístavu Malty, približne 5 km od hlavného mesta Valletta. Mesto susedí s Tarxienom a Fgurou, s ktorými tvorí jednu mestskú oblasť. Paola je pomenovaná po veľmajstrovi Antoinovi de Paule, ktorý položil základný kameň v roku 1626.

Paola je pravdepodobne najznámejšia vďaka jednému z najunikátnejších prehistorických nálezísk, aké boli kedy objavené, podzemnému Hypogeu v Hal Saflieni z obdobia chrámov (3800 – 2500 pred n. l.), ktoré bolo UNESCO vyhlásené za svetové dedičstvo.

Hypogeum bolo objavené náhodou pri vykopávaní základov domov a istý čas takmer utajené. Ide o zložitý labyrint skalných podzemných komôr v troch nad sebou stojacich úrovniach. Miesto slúžilo ako pohrebisko aj ako chrám. Bolo tu objavené bohatstvo archeologického materiálu vrátane keramiky a ľudských kostí, osobných ozdôb, ako sú korálky a amulety, malých vyrezávaných zvieratiek a väčších figúrok vrátane tzv. Spiacej dámy, a mnohé z nich sú vystavené v Národnom archeologickom múzeu vo Vallette.

Dôležitými archeologickými objavmi v Paole sú chrámy v Kordin, ktoré pozostávajú z troch lokalít. Kordin I. bol, žiaľ, počas náletov počas druhej svetovej vojny úplne zničený, zatiaľ čo chrám Kordin III., ktorý má štandardný trojapsidový dizajn z obdobia Ggantija, je vo veľmi dezolátnom stave a je uzamknutý. Kordin II. bol tiež počas vojny poškodený, ale je obzvlášť zaujímavý, pretože sa tu našla keramika zo všetkých fáz chrámového obdobia. Menej pravdepodobnou turistickou atrakciou sú maltské väznice, ktoré sa tiež nachádzajú v oblasti Kordin.

Dva najvýznamnejšie kostoly v meste. Prvým je Kostol svätej Ubaldesci, zasvätený Ubaldesce Taccini – členke Rádu svätého Jána z Jeruzalema, ktorého základný kameň položil 25. augusta 1630 veľmajster de Paule. V roku 1900 bol kostol rozšírený a v roku 1910 sa stal farnosťou zasvätenou Najsvätejšiemu Srdcu Ježišovmu. Súčasný farský Kostol Krista Kráľa (1923 – 1959) bol postavený v dôsledku rastúcej populácie mesta, pričom prvá omša tu bola v roku 1928.

Jediná mešita a islamské centrum na Malte sa nachádzajú tiež v Paole na kopci Corradino.

## Referencie

## Iné projekty

Kategória:Malta
Kategória:Mestá na Malte
Kategória:Prístavné mestá
Zákon o zásluhách T. G. Masaryka

**Zákon o zásluhách T. G. Masaryka** (zákon č. 22/1930 Zb.) alebo *Lex Masaryk* je zákon prijatý Národným zhromaždením Česko-slovenskej republiky na uctenie pamiatky prvého československého prezidenta Tomáša Garrigue Masaryka. Obsahuje nenormatívnu vetu: *„T. G. Masaryk sa zaslúžil o štát.“* a stanovuje, že táto veta musí byť vytesaná do kameňa v oboch komorách Národného zhromaždenia. Zákon zostal v platnosti a nezrušila ho ani nemecká okupačná moc, ani komunistický režim.

Tento zákon sa stal inšpiráciou pre ďalšie podobné zákony o zásluhách významných osobností (zákon o zásluhách Andreja Hlinku z roku 1938 a 2007, zákon o zásluhách M. R. Štefánika z roku 1990 a 2000).

## Referencie


## Zdroj

Kategória:Právne predpisy v Česko-Slovensku
Kategória:Pomenovania podľa Tomáša Garrigua Masaryka
Susan Playerová

**Susan Elaine Playerová** **Jarreauová** (neprechýlene Susan Elaine Player Jarreau; * 11. október 1954, Los Angeles, Kalifornia, USA – † 31. január 2019, Los Angeles) bola americká modelka a herečka.

## Životopis
Debutovala v sci-fi filme *[[Invasion of the Bee Girls]]* (1973) a je najznámejšia svojou hlavnou úlohou v talianskom filme *[[Cugini carnali]]* z roku 1974. Neskôr hrala vo filme *[[The Pom Pom Girls]]* (1976).

V roku 1977 sa vydala za speváka Al Jarreau, s ktorým mala syna Ryana. S manželom sa rozišli v roku 2017.

Zomrela 31. januára 2019.

## Filmografia
* *[[Invasion of the Bee Girls]]* (ako **Susie Playerová**; réžia: Denis Sanders, 1973)
* *[[Cugini carnali]]* (réžia: Sergio Martino, 1974)
* *[[Las adolescentes]]* (réžia: Pedro Masó, 1975)
* *[[The Pom Pom Girls]]* (réžia: Joseph Ruben, 1976)
* *[[Malibu Beach]]* (réžia: Robert J. Rosenthal, 1978)

## Referencie

## Iné projekty

## Externé odkazy
* 
* 

## Zdroj

Kategória:Herečky USA
Kategória:Modelky USA
Kategória:Osobnosti z Los Angeles
Veľká cena Monaka 2025

**Veľká cena Monaka 2025** (oficiálne **Formula 1 TAG Heuer Grand Prix de Monaco 2025**) bolo podujatie, ktoré sa uskutočnilo 25. mája 2025 na pretekárskom okruhu Circuit de Monaco v Monte Carle. Preteky boli ôsmymi pretekmi v sezóne 2025 šampionátu Formuly 1.

## Kvalifikácia
Kvalifikácia na hlavné preteky sa uskutočnila 24. mája 2025 o 16:00 miestneho času (UTC+01:00).

## Hlavné preteky
Hlavné preteky sa uskutočnili 25. mája 2025 o 15:00 miestneho času (UTC+01:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Poznámky
* Lewis Hamilton sa kvalifikoval na 4. mieste, ale po obmedzení Maxa Verstappena v kvalifikácii, dostal trest straty troch miest a bude štartovať zo 7. miesta.
* Oliver Bearman sa kvalifikoval na 17. mieste, ale po predbehnutí Carlosa Sainza pod červenou vlajkou v kvalifikácii, dostal trest straty desiatich miest a bude štartovať z 20. miesta.
* Lance Stroll sa kvalifikoval na 19. mieste, dostal trest straty dokopy štyroch pozícii, za kolíziu s Charlesom Leclercom v tréningu, a obmedzení v kvalifikácii Pierra Gaslyho. Štartovať bude z rovnakej pozícii, vďaka trestu Olivera Bearmana.

## Referencie

2025
Kategória:Formula 1 v roku 2025
Kategória:2025 v Monaku